Þorbjörn Þórðarson skrifar 18. ágúst 2011 11:54 Jón Bjarnason , sjávarútvegs - og landbúnaðarráðherra . Jóni Bjarnasyni , sjávarútvegs - og landbúnaðarráðherra , var hótað embættismissi vegna ágreinings milli hans og Össur Skarphéðinssonar , utanríkisráðherra , en Jón hefur ekki viljað svara spurningum Evrópusambandsins um landbúnaðarmál . Össur hefur um hríð krafist þess að Jón Bjarnason sjávarútvegs - og landbúnaðarráðherra svari spurningum Evrópusambandsins um greiðslustofnun landbúnaðar og landupplýsingakerfi , sem grundvallar styrkjakerfi Evrópusambandsins í landbúnaði . Jón vill hins vegar bíða eftir væntanlegri rýniskýrslu ESB um málaflokkinn og bíða með að svara spurningum þar til sú skýrsla hefur litið dagsins ljós . Þetta hefur leitt til vaxandi spennu í samskiptum ráðherranna , að því er fram kemur í Morgunblaðinu í dag . Til þess að ganga inn í Evrópusambandið þarf Ísland að uppfylla ákveðin skilyrði á sviði landbúnaðar , eins og annarra málaflokka . Meðal annars þarf að setja hér upp áðurnefnda greiðslustofnun og sérstakt landupplýsingakerfi . Morgunblaðið greinir frá því að deilur ráðheranna tveggja , Össurar og Jóns , vegna trega hins síðarnefnda til að svara spurningum sambandsins , hafi gengið svo langt að Jóni hafi verið tjáð að hann gæti misst ráðuneyti sitt vegna málsins . Þetta er í samræmi við heimildir fréttastofunnar , en því hefur ekki verið neitað í að til tals hafi komið að Jón hætti sem ráðherra vegna ágreiningsins . Bjarni Harðarson , upplýsingafulltrúi sjávarútvegs - og landbúnaðarráðuneytisins , segir að hvorki hann né ráðherrann séu á förum . „ Það er enginn hérna að pakka niður , " segir hann . Jón Bjarnason varð ekki við ósk fréttastofunnar um viðtal vegna málsins . Þá náðist ekki í Össur Skarphéðinsson í morgun .